b'\n_START_ARTICLE_\nMiran Brinar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1934 na zagreb\xc5\xa1ki Gozdarski fakulteti in 1969 doktoriral v Ljubljani. Po diplomi je bil zaposlen na raznih gozdarskih upravah po Jugoslaviji, po letu 1939 v Ljubljani, Ko\xc4\x8devju in \xc4\x8crnomlju. Od 1942 je sodeloval v narodnoosvobodilni borbi. Po osvoboditvi je bil do 1950 pomo\xc4\x8dnik zveznega ministra za gozdarstvo v Beogradu, nato direktor In\xc5\xa1tituta za gozdno in lesno gospodarstvo Slovenije v Ljubljani (1950-1953) in do upokojitve 1971 tam strokovni sodelavec. Prispeval je k prou\xc4\x8devanju genetike in \xc5\xbelahtenja bukve in jelke ter k ustvarjanju gozdarske terminologije. V letih 1951\xe2\x88\x921971 je bil urednik Gozdarskega vestnika. Objavil je tri samostojne publikacije, okoli 50 strokovnih \xc4\x8dlankov v strokovnih glasilih in preko 400 poro\xc4\x8dil in ocen.'